***Program poučenia žiakov o BOZ***

**Zodpovednosť** – za plnenie úloh školy a výchovného zariadenia v starostlivosti o BOZ privýchove a vyučovaní zodpovedajú riaditelia škôl a ostatní vedúci pracovníci v rozsahu svojich funkcií. Povinnosti žiakov vyplývajú zo školského poriadku, ďalších predpisov a žiaci sú povinní rešpektovať pokyny pedagogických zamestnancov. Školy a výchovné zariadeniaurčujú podľa potreby povinnosti žiakov, učňov a študentov, ktoré sú povinní dodržiavať v záujme bezpečnosti a ochrany zdravia pri výchove a vyučovaní, v prevádzkových pokynocha v pedagogických dokumentoch ( pravidlá správania sa v telocvični, laboratórii, pri odbornom výcviku, pri zájazdoch, lyžiarskych a plaveckých výcvikoch, žiakov oboznámiť s konkrétnymi predpismi, ktoré škola má pre tieto účely vypracované).

* Vnútorný poriadok školy, komplet ako ho má škola vypracovaný
* Pojem školský úraz, mimoškolský úraz

**Definícia školského úrazu** – školským úrazom je úraz žiaka ak sa stal pri vyučovaní alebo pri výchove mimo vyučovania na škole, pri výchove v školských zariadeniach. Školským úrazom je tirž poškodenie zdravia pri škoských akciách na záchranu ľudských životov,hospodárskych hodnôt, odstraňovaní následkov živelných pohrôm, havárií a pod. Úraz žiaka môže byť registrovaný i pri iných činnostiach, ktoré nesúvisia priamo s vyučovacím procesom, ak ich žiak vykonal na príkaz alebo so súhlasom učiteľa alebo iného oprávnenéhp zamestnanca školy.

**Školským úrazom nie sú** – úrazy pri opustení budovy cez prestávku, úrazy pri ceste do školy a domov, úrazy pri akciách mimo školského vyučovania – stužkové slávnosti, športové hry mimo areálu školy, DM organizované bez pedagogického dozoru.

**Ako má poškodený žiak postupovať pri vzniku úrazu** – žiak ihneď, pokiaľ je to ho schopný, hlási úraz vyučujúcemu alebo pedagogickému dozoru, alebo triednemu učiteľovi. Ak toho nie je schopný, ohlási to jeho spolužiak – svedok. Učiteľ zariadi zapísanie úrazu do knihy úrazov. A ak sa naplnila podstata registrácie úrazu do štyroch dní spisuje záznam o úraze osoba k tomu určená na škole. Pri neplnoletých žiakoch sa k spísaniu záznamu prizve zákonný zástupca – rodič. Jedna kópia sa ponecháva poškodenému.

**Aké nároky si žiak pri poškodení zdravia( po úraze ) môže predložiť**

**Bolestné**-po skončení liečenia si žiak vyžiada u ošetrujúceho lekára lekársku správu (bodové hodnotenie), ktoré sa vyjadruje názvom poškodenia, číslom príslušnej položky a počtom bodov. Túto lekársku správu odovzdá na škole príslušnému zamestnancovi.

**Náhrada škody** – ak sa pri úraze poškodili osobné veci(odev, okuliare, hodinky a pod.)predloží žiadosť na úhradu nákladov zničených vecí.

**Náklady na liečenie** – účelne vynaložené náklady spojené s liečením v súvislosti s úrazom. Zákonník práce paragraf 195.

**Kedy škola všetky tieto náklady kráti alebo vôbec nevyplatí**

Zákonník práce, paragraf 196.

**Vôbec nevyplatí** – úraz bol spôsobený tým, že žiak porušil právne a ostatné predpisy BOZ, hoci s nimi bol riadne oboznámený a ich dodržiavanie sa sústavne vyžadovalo a kontrolovalo, alebo bol úraz spôsobený požitím alkoholických nápojov alebo inými návykovými látkami a škola nemohla tomuto zabrániť a tieto skutočnosti boli jedinou príčinou úrazu.

**Odškodnenie kráti** – žiak porušil predpisy BOZ alebo iné právne predpisy, hoci bol s nimi riadne oboznámený, alebo jednou z príčin bol alkohol, resp.omamné látky(okrem iných príčin), alebo si žiak počínal v rozpore s obvyklým spôsobom správania sa tak, že bolo zrejmé, že hoci neporušil predpisy alebo pokyny, konal ľahkomyseľne a musel si pri tom byť vedomý, že si môže privodiť úraz.